**Vedlegg 1: Tabellforklaring til vedlegg 2 – Kriteriedata for kommunene 2023 – august-utsendelse**

Vedlegg 2 viser kriteriedata som vil bli benyttet ved beregningen av rammetilskuddet til kommunene i 2023. Tallene er absolutte, ikke andeler. Andeler vil bli regnet ut i forbindelse med den endelige beregningen av rammetilskuddet for 2023.

*Kolonne 1*: Innbyggertall per 1. juli 2022. Kilde: SSB.

*Kolonne 2-10*: Innbyggertall per 1. juli 2022, fordelt på aldersgrupper. Kilde: SSB.

*Kolonne 11*: Flyktninger per 1. januar 2022 med botid 6-30 år/uten integreringstilskudd. Med "flyktninger" menes personer som har hatt flukt som årsak til første innvandring, de som har fått en flyktningetillatelse etter hvert, og de som kom sammen med en flyktning eller ble gjenforent med dem som familiemedlemmer. Verdier 1 og 2 er prikket. Kilde: SSB.

*Kolonne 12*: Personer med lav inntekt i 2020. For å beregne tallet på personer med lav inntekt tas det utgangspunkt i husholdningsstatistikk for inntekt etter skatt, eksklusiv sosialhjelp. Det er benyttet regionspesifikke lavinntektsgrenser for å kunne ta hensyn til boligpriser og de økonomiske kostnadene ved å delta i samfunnslivet avhengig av bosted. Personer med lav inntekt er definert som personer med inntekt som er lavere enn halvparten av medianinntekten i de ulike regionene. Studenter og personer med høy formue er holdt utenom. Kriteriet er nærmere omtalt i rapporten Sammenligning av simultane og partielle analyser av kommunens økonomiske adferd (Langørgen m. fl. 2005)). Verdier på 4 eller lavere er prikket av personvernhensyn. Kilde: SSB, utarbeidet for Kommunal- og distriktsdepartementet.

*Kolonne 13*: Antall jordbruksbedrifter per oktober 2021. Antall jordbruksbedrifter omfatter søkere av produksjonstilskudd i jordbruket per 1. oktober 2021 og med tillegg for enheter som ikke søker tilskudd. Kilde: SSB.

*Kolonne 14*: Kommunenes totalareal (landareal og ferskvann) i målestokk 1:50 000 (N50) km2, per 1. januar 2022. Kilde: Digitalt kartverk for Norge, Kartverket, levert av SSB.